**NÁRODNÁ RADA SLOVENSKEJ REPUBLIKY**

**VI. volebné obdobie**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Návrh**

**Zákon**

**z ............... 2013,**

**ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon Slovenskej národnej rady č. 369/1990 Zb. o obecnom zriadení v znení zákona Slovenskej národnej rady č. 401/1990 Zb., zákona Slovenskej národnej rady č. 96/1991 Zb., zákona Slovenskej národnej rady č. 130/1991 Zb., zákona Slovenskej národnej rady č. 421/1991 Zb., zákona Slovenskej národnej rady č. 500/1991 Zb., zákona Slovenskej národnej rady č. 564/1991 Zb., zákona Slovenskej národnej rady č. 11/1992 Zb., zákona Slovenskej národnej rady č. 295/1992 Zb., zákona č. 43/1993 Z. z., zákona č. 252/1994 Z. z., zákona č. 287/1994 Z. z., zákona č. 229/1997 Z. z., zákona č. 225/1998 Z. z., zákona č. 233/1998 Z. z., zákona č. 185/1999 Z. z., zákona č. 389/1999 Z. z., zákona č. 6/2001 Z. z., zákona č. 453/2001 Z. z., zákona č. 205/2002 Z. z., zákona č. 515/2003 Z. z., zákona č. 369/2004 Z. z., zákona č. 535/2004 Z. z., zákona č. 583/2004 Z. z., zákona č. 615/2004 Z. z., zákona č. 757/2004 Z. z., zákona č. 171/2005 Z. z., zákona č. 628/2005 Z. z., zákona č. 616/2006 Z. z., zákona č. 267/2006 Z. z., zákona č. 334/2007 Z. z., zákona č. 335/2007 Z. z., zákona č. 330/2007 Z. z., zákona č. 205/2008 Z. z., zákona č. 384/2008 Z. z., zákona č. 445/2008 Z. z., zákona č. 511/2009 Z. z., zákona č. 102/2010 Z. z., zákona č. 267/2006 Z. z., zákona č. 204/2011 Z. z. a zákona č. 361/2012 Z. z. sa mení a dopĺňa takto:

1. § 13b vrátane nadpisu znie:

##### „§ 13b

##### Zastupovanie starostu

(1) Starostu počas neprítomnosti alebo nespôsobilosti na výkon funkcie zastupuje jeho zástupca, ktorého na návrh starostu na tento účel zvolí spravidla na celé funkčné obdobie obecné zastupiteľstvo z poslancov obecného zastupiteľstva; ak zanikne mandát starostu pred uplynutím funkčného obdobia [§ 13a ods. 1 písm. c) až i)]a nie je zvolený zástupca starostu, urobí tak aj bez návrhu starostu. Obecné zastupiteľstvo môže zástupcu starostu kedykoľvek odvolať; v takom prípade zvolí obecné zastupiteľstvo nového zástupcu starostu do 60 dní od odvolania zástupcu starostu. Ak má obec viac ako 20 000 obyvateľov, obecné zastupiteľstvo môže zvoliť dvoch zástupcov starostu.

(2) Ak je v obci zriadená obecná rada, zástupca starostu je jej členom.

(3) Zástupca starostu zastupuje starostu v poradí a v rozsahu určenom starostom v písomnom poverení.

(4) Ak zanikne mandát starostu pred uplynutím funkčného obdobia [§ 13a ods. 1 písm. c) až i)], plní úlohy starostu v plnom rozsahu zástupca starostu; ak boli zvolení dvaja zástupcovia starostu, plnia tieto úlohy v poradí a v rozsahu určenom starostom v písomnom poverení. Zastupovanie sa skončí zložením sľubu novozvoleného starostu.  
  
 (5) Zástupcovi starostu, ktorý plní úlohy starostu podľa odseku 4, patrí plat podľa osobitného zákona.11)“.

2. § 30e vrátane nadpisu znie:

„§ 30e

Prechodné ustanovenie

k úpravám účinným od 1. septembra 2013

Zástupca starostu ustanovený do funkcie pred 1. septembrom 2013 zostáva vo funkcii aj naďalej, ak obecné zastupiteľstvo nezvolí nového zástupcu starostu najneskôr do 1. októbra 2013.“.

**Čl. II**

Zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení zákona Slovenskej národnej rady č. 523/1990 Zb., zákona Slovenskej národnej rady č. 130/1991 Zb., zákona Slovenskej národnej rady č. 295/1992 Zb., zákona č. 233/1998 Z. z., zákona č. 255/2007 Z. z., zákona č. 445/2008 Z. z., zákona č. 535/2008 Z. z., zákona č. 113/2010 Z. z. a zákona č. 371/2012 Z. z. sa mení a dopĺňa takto:

1. V § 12 odsek 4 znie:

„(4) Primátor je štatutárnym orgánom Bratislavy. Zvolený námestník primátora (§ 12a) alebo poverený zamestnanec Bratislavy rozhoduje v mene Bratislavy o právach, právom chránených záujmoch alebo povinnostiach fyzických osôb a právnických osôb v oblasti verejnej správy v rozsahu vymedzenom primátorom v písomnom poverení.“.

2. § 12a vrátane nadpisu znie:

##### „§ 12a

##### Zastupovanie primátora

(1) Primátora zastupujú traja námestníci primátora, ktorých na tento účel na návrh primátora spravidla na celé funkčné obdobie zvolí mestské zastupiteľstvo z radov svojich poslancov.

(2) Mestské zastupiteľstvo môže námestníka primátora kedykoľvek odvolať; v takom prípade zvolí mestské zastupiteľstvo nového námestníka primátora do 60 dní od odvolania námestníka primátora.

(3) Námestník primátora zastupuje primátora v rozsahu určenom primátorom v písomnom poverení. Primátor určí, ktorý námestník ho zastupuje v prípade jeho neprítomnosti alebo nespôsobilosti na výkon funkcie (ďalej len „prvý námestník primátora“) a v akom poradí ho zastupujú ostatní námestníci.

(4) Ak zanikne mandát primátora pred uplynutím funkčného obdobia, plní úlohy primátora v plnom rozsahu prvý námestník primátora. Zastupovanie sa skončí zložením sľubu novozvoleného primátora.“.

3. V § 17 odsek 3 znie:

„(3) Starosta je štatutárnym orgánom mestskej časti. Zvolený zástupca starostu (  
§ 17a) alebo poverený zamestnanec mestskej časti rozhoduje v mene mestskej časti o právach, právom chránených záujmoch alebo povinnostiach fyzických osôb a právnických osôb v oblasti verejnej správy v rozsahu vymedzenom starostom v písomnom poverení.“.

4. § 17a vrátane nadpisu znie:

##### „§ 17a

##### Zastupovanie starostu

(1) Starostu počas jeho neprítomnosti zastupuje zástupca starostu, ktorého na tento účel na návrh starostu spravidla na celé funkčné obdobie zvolí miestne zastupiteľstvo z radov svojich poslancov. Ak ide o mestskú časť s viac ako 40 000 obyvateľmi, miestne zastupiteľstvo môže zvoliť dvoch zástupcov starostu.

(2) Miestne zastupiteľstvo môže zástupcu starostu kedykoľvek odvolať; v takom prípade zvolí miestne zastupiteľstvo nového zástupcu starostu do 60 dní od odvolania zástupcu starostu.

(3) Zástupca starostu zastupuje starostu v rozsahu určenom starostom v písomnom poverení. Ak boli miestnym zastupiteľstvom zvolení dvaja zástupcovia starostu, starosta určí poradie, v akom ho zastupujú v prípade jeho neprítomnosti alebo nespôsobilosti na výkon funkcie.

(4) Ak zanikne mandát starostu pred uplynutím funkčného obdobia, plní úlohy starostu v plnom rozsahu zástupca starostu; ak boli miestnym zastupiteľstvom zvolení dvaja zástupcovia starostu, plnia tieto úlohy v poradí a v rozsahu určenom starostom v písomnom poverení. Zastupovanie sa skončí zložením sľubu novozvoleného starostu.“.

5. § 31d vrátane nadpisu znie:

„§ 31d

Prechodné ustanovenia

k úpravám účinným od 1. septembra 2013

(1) Poverení námestníci primátora ustanovení do funkcie pred 1. septembrom 2013 zostávajú vo funkcii aj naďalej, ak mestské zastupiteľstvo nezvolí nových námestníkov primátora najneskôr do 1. októbra 2013.

(2) Poverený zástupca starostu ustanovený do funkcie pred 1. septembrom 2013 zostáva vo funkcii aj naďalej, ak miestne zastupiteľstvo nezvolí nového zástupcu starostu najneskôr do 1. októbra 2013.“.

**Čl. III**

Zákon Slovenskej národnej rady č. 401/1990 Zb. o meste Košice v znení zákona Slovenskej národnej rady č. 130/1991 Zb., zákona Slovenskej národnej rady č. 295/1992 Zb., zákona č. 109/1993 Z. z., zákona č. 222/2006 Z. z., zákona č. 273/2008 Z. z., zákona č. 445/2008 Z. z., zákona č. 258/2009 Z. z. a zákona č. 354/2012 Z. z. sa mení a dopĺňa takto:

1. § 11a vrátane nadpisu znie:

##### „§ 11a

##### Zastupovanie primátora

(1) Primátora zastupujú najviac dvaja námestníci, ktorých na tento účel na návrh primátora spravidla na celé funkčné obdobie zvolí mestské zastupiteľstvo z radov svojich poslancov.

(2) Mestské zastupiteľstvo môže námestníka primátora kedykoľvek odvolať; v takom prípade zvolí mestské zastupiteľstvo nového námestníka primátora do 60 dní od odvolania námestníka primátora.

(3) Námestník primátora zastupuje primátora v čase jeho neprítomnosti alebo nespôsobilosti na výkon funkcie v poradí a v rozsahu určenom primátorom v písomnom poverení.

(4) Námestníkovi primátora, ktorý je na výkon funkcie námestníka primátora dlhodobo plne uvoľnený zo zamestnania, patrí namiesto mzdy alebo inej odmeny v zamestnaní primeraný plat od mesta. Plat námestníkovi primátora určuje primátor, najmä vzhľadom na náročnosť úloh a rozsah výkonu funkcie námestníka primátora.

(5) Námestník primátora, ktorý je na výkon funkcie námestníka primátora dlhodobo plne uvoľnený zo zamestnania, sa na účely zdravotného poistenia, sociálneho poistenia a na účely starobného dôchodkového sporenia posudzuje ako zamestnanec mesta.“.

2. § 15a vrátane nadpisu znie:

##### „§ 15a

##### Zastupovanie starostu

(1) Starostu zastupuje zástupca starostu, ktorého na tento účel na návrh starostu spravidla na celé funkčné obdobie zvolí miestne zastupiteľstvo z radov svojich poslancov.

(2) Miestne zastupiteľstvo môže zástupcu starostu kedykoľvek odvolať; v takom prípade zvolí miestne zastupiteľstvo nového zástupcu starostu do 60 dní od odvolania zástupcu starostu.

(3) Zástupca starostu zastupuje starostu v čase jeho neprítomnosti alebo nespôsobilosti na výkon funkcie v rozsahu určenom starostom v písomnom poverení.

(4) Zástupcovi starostu, ktorý je na výkon funkcie zástupcu starostu dlhodobo plne uvoľnený zo zamestnania, patrí namiesto mzdy alebo inej odmeny v zamestnaní primeraný plat od mestskej časti. Plat zástupcovi starostu určuje starosta, najmä vzhľadom na náročnosť úloh a rozsah výkonu funkcie zástupcu starostu.

(5) Zástupca starostu, ktorý je na výkon funkcie zástupcu starostu dlhodobo plne uvoľnený zo zamestnania, sa na účely zdravotného poistenia, sociálneho poistenia a na účely starobného dôchodkového sporenia posudzuje ako zamestnanec mestskej časti.“.

3. § 27b vrátane nadpisu znie:

„§ 27b

Prechodné ustanovenia

k úpravám účinným od 1. septembra 2013

(1) Poverení námestníci primátora ustanovení do funkcie pred 1. septembrom 2013 zostávajú vo funkcii aj naďalej, ak mestské zastupiteľstvo nezvolí nových námestníkov primátora najneskôr do 1. októbra 2013.

(2) Poverený zástupca starostu ustanovený do funkcie pred 1. septembrom 2013 zostáva vo funkcii aj naďalej, ak miestne zastupiteľstvo nezvolí nového zástupcu starostu najneskôr do 1. októbra 2013.“.

**Čl. IV**

Tento zákon nadobúda účinnosť 1. septembra 2013.